Па дарозе на Вялікія Жухавічы, што ў Карэліцкім раёне, агаладалі, заехалі ў Мір. Адначасова карцела паглядзець, як працуе тутэйшая прыдарожная гандлёвая сфера ў чаканні летняга турсезона. Працуе, як аказалася, бойка ды жвава. Маленькі кубачак кавы ў стацыянарнай прызамкавай кавярні — 17 тысяч рублёў, у гандляроў пад намётамі — па сем. Канкурэнцыя! Тое ж і з сувенірамі: шматлікія рамеснікі-іпэшнікі з некалькіх суседніх раёнаў прапаноўваюць нацыянальныя сувеніры ад шасці тысяч рублёў да трохсот тысяч і нават вышэй. Усё гэта пакрысе раскупляецца шматлікімі турыстамі.